作者:無名氏
標題:賀新郎
內容:蘇子秋七月。向涼宵、扁舟與客，共遊赤壁。清吹徐來波不動，舉酒誦詩屬客。白露與、水光相接。萬頃茫茫風浩浩，飄飄乎、遺世而獨立。棹蘭槳，沂空闊。正襟危坐而言曰。客知夫、天地之間，久長無物。惟有清風與明月，萬古用之不竭。寓耳目、為聲為色。客笑欣然重酌酒，忽盤餚既盡杯狼籍。□□□，東方白。